gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7571, del 15-07-2015 (2015/6307)

Formalització del contracte número 1027-KJ 693. Instal·lació de sistema de protecció solar mitjançant persianes d'alumini en diversos edificis del campus de Burjassot.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7571

Data del DOGV
:   15-07-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/6307


Data del document
:   02-07-2015

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Formalització del contracte número 9246-MC 645. Instal·lació de sistema de protecció solar mitjançant persianes d'alumini en diversos edificis del campus de Burjassot. [2015/6307]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Obres.  
c) Número d'expedient: 9671-IJ 363.  
d) Adreça d'internet del perfil de contractant: http://www.uv.es/contratacion.  
  
2. Objecte del contracte  
a) Tipus de contracte: obres.  
b) Descripció de l'objecte: instal·lació de sistema de protecció solar mitjançant persianes d'alumini en diversos edificis del campus de Burjassot.  
c) CPV: 45421143-8.  
d) Mitjà de publicació de l'anunci de licitació: Diari Oficial de la Comunitat Valenciana.  
e) Data de publicació de l'anunci de licitació: número 7502, de 10 de abril de 2015.  
  
3. Tramitació i procediment d'adjudicació  
a) Tramitació: ordinària.  
b) Procediment: obert.  
  
4. Valor estimat del contracte  
778.486,31 euros.  
  
5. Pressupost base de licitació  
a) Base imposable: 648.738,59 euros. IVA (21 %): 136.235,10 euros. Import total: 784.973,69 euros.  
  
6. Formalització del contracte  
a) Data d'adjudicació: 15 de juny de 2015.  
b) Data de formalització del contracte: 23 de juny de 2015.  
c) Contractista: Rover Alcisa, SA.  
d) Import d'adjudicació: base imposable: 454.000,00 euros. IVA (21 %): 95.340,00 euros. Import total: 549.340,00 euros.  
e) Avantatges de l'oferta adjudicatària: la proposició presentada per l'empresa adjudicatària ha resultat la més avantatjosa en el seu conjunt per aplicació dels criteris de valoració establits per a l'adjudicació del contracte.  
  
València, 2 de juliol de 2015.- El vicerector d'Economia i Infraestructura: Juan Luis Gandía Cabedo.
Diari Oficial de la Generalitat Valenciana


Sumari del DOGV 7499, del 07-04-2015 (2015/2830)

Informació pública de la sol·licitud d'autorització administrativa i aprovació del projecte d'execució, relativa a la connexió provisional en T a la linea elèctrica Novelda-Saladas 220 kV, al terme municipal de Monforte del Cid. Expedient número ATASCT/2015/14/03.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7499

Data del DOGV
:   07-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2830


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa i aprovació del projecte d'execució, relativa a la connexió provisional en T a la linea elèctrica Novelda-Saladas 220 kV, al terme municipal de Monforte del Cid. Expedient número ATASCT/2015/14/03. [2015/2830]  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet a informació pública la sol·licitud d'autorització administrativa i aprovació del projecte d'execució de la instal·lació elèctrica que s'indica:  
  
Peticionari: Red Eléctrica España, SAU.  
Emplaçament de la instal·lació: polígon 17, parcel·les 187, 200, 201 i 205, terme municipal de Monforte del Cid, província d'Alacant.  
  
Documents sotmesos a informació pública:  
- Projecte. Denominació: connexió provisional en T a la línia elèctrica en alta tensió 220 kV denominada Novelda-Saladas, per a la seua connexió a una posició GIS mòbil d'alimentació a ADIF.  
Pressupost: 1.052.355,00 ?.  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar la documentació detallada al Servici Territorial d'Energia, situat al carrer de Churruca, número 29, d'Alacant, i presentar, en dos exemplars, en este centre les al·legacions que consideren oportunes en el termini de 20 dies a partir de l'endemà de la publicació d'este anunci. Transcorregut el termini esmentat sense realitzar al·legacions, es considerarà que hi està d'acord, i perdrà el dret al tràmit corresponent. Això sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Alacant, 16 de març de 2015.- El cap del Servici Territorial d'Energia: Ramón Esplugas Pérez.
Diari Oficial de la Generalitat Valenciana


Sumari del DOGV 7588, del 07-08-2015 (2015/6923)

Notificació de la sentència dictada en el juí verbal número 3/2015.
-------------------------------------------------------------------

### Dades del document

Número de DOGV
:   7588

Data del DOGV
:   07-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6923


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el juí verbal número 3/2015. [2015/6923]  
Ignacio Vicente Arnau Lorente, secretari del Jutjat de Primera Instància número 2, certifique que en este procediment, seguit a instàncies de la Comunitat de Propietaris Edifici Hawaii, de Cullera, contra Antonio Ruiz Martín i Asunción Carbonell Perales, s'ha dictat sentència que, literalment, és com seguix:  
  
«Dispositiva  
Que estime la demanda formulada per la Comunitat de Propietaris Edifici Hawaii, de Cullera, contra Antonio Ruiz Martín i Asunción Carbonell Perales, i:  
?Condemne la part demandada que abone a l'actora la suma de 2.749,55 euros, més els interessos legals.  
?Tot això amb expressa imposició de costes a la part demandada.  
Notifiqueu esta resolució a les parts fent-los saber que en contra no es pot interposar cap recurs.  
Expediu una testimoniança d'esta resolució perquè s'unisca a les actuacions, i inseriu el seu original en el llibre de sentències.  
Esta és la meua sentència, que pronuncie, mane i firme.»  
  
I atés que els demandats, Antonio Ruiz Martín i Asunción Carbonell Perales, es troben en parador desconegut, expedisc este edicte a fi que els valga de notificació de forma deguda.  
  
Sueca, 30 de juliol de 2015.- El secretari judicial: Ignacio Vicente Arnau Lorente.
Diari Oficial de la Generalitat Valenciana


Sumari del DOGV 7567, del 09-07-2015 (2015/6062)

Oferta d'ocupació pública per a l'any 2015.
-------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/6062


Data del document
:   18-05-2015

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * concurs administratiu

Oferta d'ocupació pública per a l'any 2015.   
 [2015/6062]  
Mitjançant Acord de la Junta de Govern Local de data 10 d'abril de 2015, delegada per Resolució de l'Alcaldia de data 21 de juny de 2011, es va aprovar l'oferta d'ocupació pública corresponent a la plaça que a continuació es ressenya per a l'any 2015, en compliment de l'article 91 de la Llei 7/1985, de 2 d'abril, reguladora de les bases del règim local i l'article 70 de la Llei 7/2007, de 12 d'abril, de l'Estatut Bàsic de l'Empleat Públic.  
  
  
Cox, 18 de maig de 2015.- El tinent d'alcalde: Trinitario Pineda Pámies.
Diari Oficial de la Generalitat Valenciana


Sumari del DOGV 7567, del 09-07-2015 (2015/6125)

CORRECCIÓ d'errades de la Resolució d'11 de març de 2015, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana indicats en l'annex.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6125


Data del document
:   09-07-2015

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució d'11 de març de 2015, de la Conselleria d'Educació, Cultura i Esport, per la qual es modifica l'autorització als centres docents privats de la Comunitat Valenciana indicats en l'annex. [2015/6125]  
Com que s'ha advertit un error d'omissió en l'annex de la Resolució d'11 de març de 2015, esmentada més amunt i publicada en el Diari Oficial de la Comunitat Valenciana del 30 de març de 2015, número 7495, es realitza l'anotació següent referida al centre d'Educació Infantil de primer cicle Mickey, de Sant Vicent del Raspeig, amb codi de centre 17725340.  
  
Ha de dir: «Este canvi de titularitat té efectes des de l'1 de febrer de 2015.»  
  
València, 17 de juny de 2015.- La consellera d'Educació, Cultura i Esport. Per delegació atorgada per mitjà de la Resolució de 26 de març de 2013 (DOCV núm. 6993, de 28 de març de 2013), el secretari autonòmic d'Educació i Formació: Manuel Tomás Ludeña.
Diari Oficial de la Generalitat Valenciana


Sumari del DOGV 7566, del 08-07-2015 (2015/6015)

Notificació de la sentència dictada en el procediment ordinari número 831/2014.
-------------------------------------------------------------------------------

### Dades del document

Número de DOGV
:   7566

Data del DOGV
:   08-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6015


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment ordinari número 831/2014. [2015/6015]  
De: Banco Bilbao Vizcaya Argentaria, SA.  
Procurador: Francisco Cerrillo Ruesta.  
Contra: Eduardo Alex Díaz López i Nely del Rosario Armijos Chamba.  
En este procediment, seguit a instàncies de Banco Bilbao Vizcaya Argentaria, SA, contra Eduardo Alex Díaz López i Nely del Rosario Armijos Chamba, s'ha dictat sentència l'encapçalament i dispositiva de la qual és del tenor literal següent:  
  
«Ana Dolores López Cañas, magistrada jutgessa del Jutjat de Primera Instància número 6 de Torrent, en data 4 de març de 2015, en nom del rei, pronuncia la sentència número 46/2015.  
Vistes les presents actuacions que per torn de repartiment a este jutjat han correspost de juí ordinari sobre la reclamació d'una quantitat número 831/2014, promoguts a instàncies de Banco Bilbao Vizcaya Argentaria, SA, representada en estes actuacions pel procurador dels tribunals Francisco Cerrillo Ruesta i assistida pel lletrat Francisco Engo Mompó, contra Eduardo Alex Díaz López i Nely del Rosario Armijos Chamba, rebels en les actuacions.  
Dispositiva  
Que estime parcialment la demanda formulada pel Banco Bilbao Vizcaya Argentaria, SA, contra Eduardo Alex Díaz López i Nely Del Rosario Armijos Chamba, en virtut d'això condemne a estos últims a satisfer a l'actora la quantitat de dotze mil huit-cents cinquanta-sis euros amb setze cèntims (12.856,16 €), més els corresponents interessos legals, declarant-se nul·la la clàusula relativa a l'interés de demora de 20 per cent anual. No és procedent condemna en costes.  
Notifiqueu la present resolució en forma legal a les parts, de conformitat amb les normes de l'article 248.4 de la Llei Orgànica del Poder Judicial, i feu-los saber que, contra esta sentència, es pot interposar un recurs d'apel·lació en el termini de 20 dies a partir de la seua notificació davant d'este jutjat i per al seu coneixement per l'Audiència Provincial de València.  
Esta és la meua sentència, que pronuncie, mane i firme.»  
  
I atés que els demandats, Eduardo Alex Díaz López i Nely del Rosario Armijos Chamba, es troben en parador desconegut, s'expedix este edicte perquè els valga de notificació de forma deguda.  
  
Torrent, 8 d'abril de 2015.- La secretària judicial: Pilar Irles Martínez.
Diari Oficial de la Generalitat Valenciana


Sumari del DOGV 7677, del 14-12-2015 (2015/9566)

Notificació de la sentència dictada en el judici verbal número 1618/2014.
-------------------------------------------------------------------------

### Dades del document

Número de DOGV
:   7677

Data del DOGV
:   14-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9566


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici verbal número 1618/2014. [2015/9566]  
De: Comunitat de Propietaris Centro Comercial La Finca.  
Procurador: Francisco J. Maseres Sánchez.  
Contra: Brendan Columba MC Gettigan i Declan MC Gettigan, amb NIE [...] i [...].  
Domicili: carrer Centro Comercial La Finca, local 62, Orihuela Costa i Centro Comercial La Finca, local 62, Orihuela Costa.  
  
Elena Román García, secretària del Jutjat de Primera Instància número 6 d'Orihuela, faig saber que en aquest procediment de judici verbal, seguit a instàncies de la Comunitat de Propietaris Centro Comercial La Finca contra Brendan Columba MC Gettigan i Declan MC Gettigan, s'ha dictat la resolució que, literalment, és com segueix:  
  
«Dispositiva  
Estime de la demanda interposada per la Comunitat de Propietaris Centro Comercial La Finca, sítia a Algorfa (Alacant), representada pel procurador el senyor Maseres Sánchez, contra Brendan Columba MC Gettigan i Declan MC Gettigan, Comunitat de Propietaris Limón Mar, en situació de rebel·lia processal, i condemne els demandats a abonar a l'actora de forma conjunta i solidària la quantitat de 1.478,48 euros, amb els interessos legals des de la interposició de la demanda i l'expressa condemna al pagament de les costes.  
Aquesta és la meua sentència, de la qual uniu un testimoniatge a les actuacions corresponents, que pronuncie, mane i firme.  
Notifiqueu aquesta resolució a les parts i feu-los saber que la sentència és ferma i que, en contra, no s'hi pot interposar cap recurs, en virtut del que disposa la nova redacció de l'article 455 de la Llei d'Enjudiciament Civil que en fa la Llei 37/2011, de 10 d'octubre, de mesures d'agilització processal.  
Publicació. La sentència anterior l'ha llegida i publicada la magistrada jutgessa del Jutjat de Primera Instància número 6 d'Orihuela, mentre celebrava audiència pública en el dia de la data, de la qual cosa done fe.  
  
I com a conseqüència del parador ignorat de Brendan Columba MC Gettigan i Declan MC Gettigan, estenc aquesta cèdula perquè valga de notificació de forma legal.  
  
Orihuela, 16 de novembre de 2015.- La secretària judicial: Elena Román García.
Diari Oficial de la Generalitat Valenciana


Sumari del DOGV 7524, del 13-05-2015 (2015/4258)

Notificació de la sentència dictada en el juí verbal número 751/2010.
---------------------------------------------------------------------

### Dades del document

Número de DOGV
:   7524

Data del DOGV
:   13-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4258


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 751/2010. [2015/4258]  
En este procediment ordinari 751/2010, seguit a instàncies de Residencial Nuevo Benidorm contra Empresa Rehabilitadora de Fachadas de Alicante, SL, Jesús Ángel Fuentes Ortega i Baldomero Cantos Cantos, s'ha dictat sentència:   
  
«Procediment: ordinari 751/2010.  
Resolució dictada: sentència de data 14 de juliol de 2014.  
Jutjat on les persones interessades poden tindre coneixement del contingut íntegre de la resolució: Jutjat de Primera Instància número 2 de Benidorm, passeig dels Tolls, s/n, 03343 Benidorm.  
Recurs que s'hi pot interposar: recurs d'apel·lació davant d'este jutjat en el termini de 20 dies des de la publicació.»   
  
I atés que el demandat, Empresa Rehabilitadora de Fachadas de Alicante, SL, es troba en parador desconegut, expedisc este edicte a fi que li valga de notificació de forma deguda d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 30 d'abril de 2015.- La secretària judicial: María Engracia Román Ivorra.
Diari Oficial de la Generalitat Valenciana


Sumari del DOGV 7670, del 02-12-2015 (2015/9762)

Informació pública de l'acord de dissolució i liquidació de la Cooperativa.
---------------------------------------------------------------------------

### Dades del document

Número de DOGV
:   7670

Data del DOGV
:   02-12-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9762


Organisme emissor
:   Las Eras del Ponton, COOP V.

Tipus de document
:   Anunci

Informació pública de l'acord de dissolució i liquidació de la Cooperativa. [2015/9762]  
En compliment del legalment establit, als efectes legals pertinents, es fa públic que l'Assemblea General extraordinària de 30 de novembre de 2015 va adoptar, per decisió unànime, els acords de dissolució i liquidació simultània de la Cooperativa, així com de nomenament de tres liquidadors.  
  
Requena, 30 de novembre de 2015.- Els liquidadors: Teresa Fernández Navarro, Pedro Carrasco Fernández i Teresa Carrasco Fernández.
Diari Oficial de la Generalitat Valenciana


Sumari del DOGV 7567, del 09-07-2015 (2015/6135)

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Aidico Formación Fundación de la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6135


Organisme emissor
:   Conselleria de Governació i Justícia

Tipus de document
:   Anunci

Informació pública de l'obertura d'un període d'informació prèvia en relació amb l'inici del procediment de regularització o d'extinció de la Fundación Aidico Formación Fundación de la Comunitat Valenciana. [2015/6135]  
La Secretaria Autonòmica de Justícia ha apreciat raons d'interés públic en el coneixement general de l'obertura del període d'informació prèvia respecte de la fundació que s'indica i, en conseqüència, es publica l'anunci de l'obertura del període esmentat en el Diari Oficial de la Comunitat Valenciana i en el tauler d'anuncis de l'Ajuntament de Paterna, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cosa que es fa pública perquè se'n prenga coneixement i perquè els possibles interessats puguen formular totes aquelles al·legacions o reclamacions que consideren oportunes davant de la Secretaria Autonòmica de Justícia de la Conselleria de Governació i Justícia, Servici d'Entitats Jurídiques, carrer Castán Tobeñas, número 77, torre 4 (ciutat administrativa 9 d'Octubre) de València, establint-se un termini de 10 dies a este efecte, comptador des de l'endemà de la publicació d'este anunci en el Diari Oficial de la Comunitat Valenciana i en el tauler d'anuncis de l'Ajuntament.  
  
Fundación Aidico Formación Fundación de la Comunitat Valenciana  
Últim domicili conegut: carrer Benjamin Franklin, número 19, de Paterna (46844)  
Extracte del contingut: Informació prèvia en relació amb l'inici del procediment de regularització registral o d'extinció de la fundació  
  
  
València, 18 de juny de 2015.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 7530, del 21-05-2015 (2015/4685)

ACORD de 8 de maig de 2015, del Consell pel qual s'autoritza incrementar els límits quantitatius per a assumir compromisos plurianuals a càrrec del capítol 2 del programa 313.30, Menor, de la Conselleria de Benestar Social (VL 16.002/15-003).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7530

Data del DOGV
:   21-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4685


Data del document
:   08-05-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 8 de maig de 2015, del Consell pel qual s'autoritza incrementar els límits quantitatius per a assumir compromisos plurianuals a càrrec del capítol 2 del programa 313.30, Menor, de la Conselleria de Benestar Social (VL 16.002/15-003). [2015/4685]  
El Consell, en la reunió del dia 8 de maig de 2015, va adoptar l'acord següent:  
La Conselleria de Benestar Social, d'acord amb el que establix l'article 40 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i Subvencions, ha proposat una ampliació del límit quantitatiu per a assumir compromisos de gasto plurianual, en l'anualitat 2016 i següents, a imputar al capítol 2 del programa 313.30, Menor, als efectes d'assumir tant els compromisos de gasto contrets fins a la data com aquells que es deriven de la tramitació de nous expedients, que bàsicament substituïxen contractacions vigents amb venciment en este exercici.  
En conseqüència, en virtut del que disposa l'article 40.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i a proposta del conseller d'Hisenda i Administració Pública, el Consell  
  
  
ACORDA  
  
Autoritzar l'ampliació dels límits quantitatius per a assumir compromisos de gasto plurianual a càrrec del capítol 2 del programa 313.30, Menor, d'acord amb el detall següent:  
  
  
Exercici Límit actual Límit modificat  
2016 17.293.038 83.210.097,16  
2017 18.156.210 28.788.409,40  
2018 23.763.567 06.282.851,78  
  
  
  
València, 8 de maig de 2015  
  
El conseller secretari,  
JOSÉ CÍSCAR BOLUFER